CELEX: 32022R0320
Language: sk
Date: 2022-02-25 00:00:00
Title: Vykonávacie nariadenie Komisie (EÚ) 2022/320 z 25. februára 2022 o povolení lisovaného mandarínkového éterického oleja ako kŕmnej doplnkovej látky pre hydinu, ošípané, prežúvavce, kone, králiky a lososovité (Text s významom pre EHP)

28.2.2022   
               
               
                  SK
               
               
                  Úradný vestník Európskej únie
               
               
                  L 55/41
               
            
         VYKONÁVACIE NARIADENIE KOMISIE (EÚ) 2022/320
         z 25. februára 2022
         o povolení lisovaného mandarínkového éterického oleja ako kŕmnej doplnkovej látky pre hydinu, ošípané, prežúvavce, kone, králiky a lososovité
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:
         
                     (1)
                  
                  
                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 ods. 2 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).
                  
               
                     (2)
                  
                  
                     Mandarínkový éterický olej bol povolený bez časového obmedzenia v súlade so smernicou 70/524/EHS ako kŕmna doplnková látka pre všetky druhy zvierat. Uvedená doplnková látka bola následne zapísaná do registra kŕmnych doplnkových látok ako existujúci výrobok v súlade s článkom 10 ods. 1 písm. b) nariadenia (ES) č. 1831/2003.
                  
               
                     (3)
                  
                  
                     V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o prehodnotenie lisovaného mandarínkového éterického oleja pre všetky druhy zvierat.
                  
               
                     (4)
                  
                  
                     Žiadateľ požiadal o povolenie na používanie lisovaného mandarínkového éterického oleja aj vo vode na napájanie. Nariadenie (ES) č. 1831/2003 však povolenie „aromatických zlúčenín“ na používanie vo vode na napájanie neumožňuje. Preto by sa používanie lisovaného mandarínkového éterického oleja vo vode na napájanie nemalo umožniť.
                  
               
                     (5)
                  
                  
                     Žiadateľ požiadal o zaradenie uvedenej doplnkovej látky do kategórie doplnkových látok „senzorické doplnkové látky“ a funkčnej skupiny „aromatické zlúčeniny“. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
                  
               
                     (6)
                  
                  
                     Európsky úrad pre bezpečnosť potravín (ďalej len „úrad“) v stanovisku z 5. mája 2021 (3) skonštatoval, že lisovaný mandarínkový éterický olej nemá za navrhovaných podmienok používania nežiaduce účinky na zdravie zvierat, zdravie spotrebiteľov ani na životné prostredie. V prípade spoločenských zvierat a okrasných rýb, ktoré zvyčajne nie sú vystavené vedľajším produktom citrusov, však nebolo možné vyvodiť žiadne závery. Úrad takisto dospel k záveru, že lisovaný mandarínkový éterický olej by sa mal považovať za kožný senzibilizátor a za látku spôsobujúcu podráždenie kože, očí a dýchacích ciest. Komisia sa preto domnieva, že by sa mali prijať primerané ochranné opatrenia s cieľom zabrániť nežiaducim účinkom na zdravie ľudí, najmä pokiaľ ide o používateľov doplnkovej látky.
                  
               
                     (7)
                  
                  
                     Úrad ďalej konštatoval, že lisovaný mandarínkový éterický olej sa uznáva ako aróma v potravinách a jeho funkcia v krmive by bola v zásade rovnaká ako v potravinách, preto ďalšie preukazovanie účinnosti nie je nutné. Zároveň overil správu o metódach analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
                  
               
                     (8)
                  
                  
                     Z posúdenia lisovaného mandarínkového éterického oleja vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie danej látky by sa preto malo povoliť podľa prílohy k tomuto nariadeniu.
                  
               
                     (9)
                  
                  
                     To, že lisovaný mandarínkový éterický olej nie je povolený na použitie ako aróma vo vode na napájanie, nevylučuje používanie tejto látky v kŕmnych zmesiach podávaných vodou.
                  
               
                     (10)
                  
                  
                     Keďže neexistujú bezpečnostné dôvody na okamžité uplatňovanie zmien podmienok povolenia, pokiaľ ide o príslušnú látku, je vhodné poskytnúť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.
                  
               
                     (11)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Povolenie
            Látka špecifikovaná v prílohe, ktorá patrí do kategórie doplnkových látok „senzorické doplnkové látky“ a do funkčnej skupiny „aromatické zlúčeniny“, sa za podmienok stanovených v uvedenej prílohe povoľuje ako kŕmna doplnková látka vo výžive zvierat.
         
         
            Článok 2
            Prechodné opatrenia
            
               1.   Látka špecifikovaná v prílohe a premixy obsahujúce uvedenú látku, vyrobené a označené pred 20. septembrom 2022 v súlade s pravidlami platnými pred 20. marcom 2022, možno naďalej uvádzať na trh a používať až do vyčerpania existujúcich zásob.
            
            
               2.   Kŕmne zmesi a kŕmne suroviny obsahujúce látku špecifikovanú v prílohe, vyrobené a označené pred 20. marcom 2023 v súlade s pravidlami platnými pred 20. marcom 2022, možno naďalej uvádzať na trh a používať až do vyčerpania existujúcich zásob, ak sú pre zvieratá, ktoré sú určené na výrobu potravín.
            
         
         
            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 25. februára 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 268, 18.10.2003, s. 29.
         
            (2)  Smernica Rady 70/524/EHS z 23. novembra 1970 o prídavných látkach do krmív
         (Ú. v. ES L 270, 14.12.1970, s. 1).
         
            (3)  Vestník EFSA (EFSA Journal) (2021) 19(6):6625.
      
      
         
            PRÍLOHA
            
                        Identifikačné číslo doplnkovej látky
                     
                     
                        Názov/meno držiteľa povolenia
                     
                     
                        Doplnková látka
                     
                     
                        Zloženie, chemický vzorec, opis, analytická metóda
                     
                     
                        Druh alebo kategória zvierat
                     
                     
                        Maximálny vek
                     
                     
                        Minimálny obsah
                     
                     
                        Maximálny obsah
                     
                     
                        Iné ustanovenia
                     
                     
                        Koniec platnosti povolenia
                     
                  
                        v mg účinnej látky/kg kompletného krmiva s obsahom vlhkosti 12 %
                     
                  
                        
                           Kategória: senzorické doplnkové látky. Funkčná skupina: aromatické zlúčeniny.
                        
                     
                  
                        2b142-eo
                     
                     
                        –
                     
                     
                        lisovaný mandarínkový éterický olej
                     
                     
                        
                           Zloženie doplnkovej látky
                        
                        mandarínkový éterický olej získaný z kôry plodu Citrus reticulata Blanco
                        kvapalná forma
                        
                           Charakteristika účinnej látky
                        
                        Lisovaný mandarínkový éterický olej získaný lisovaním za studena z kôry plodu Citrus reticulata Blanco podľa definície Rady Európy  (1).
                        d-limonén: 65 – 80 %
                        γ-terpinén: 13 – 22 %
                        α-pinén (pin-2(3)-én):
                        1 – 3,5 %
                        myrcén:1 – 2 %
                        β-pinén (pin-2(10)-én):
                        1 – 2 %.
                        metyl-N-metyl-2-aminobenzoát: 0,15 – 0,7 %
                        perillaldehyd: ≤ 0,063 %
                        Číslo CAS: 8008-31-9
                        Číslo FEMA: 2657
                        Číslo CoE: 142
                        
                           Analytická metóda
                            (2)
                        
                        Na kvantifikáciu fytochemického markéra d-limonénu v kŕmnej doplnkovej látke alebo zmesi aromatických zlúčenín:
                        
                                    —
                                 
                                 
                                    plynová chromatografia s plameňovo-ionizačným detektorom (GC-FID) (na základe ISO 3528).
                                 
                              
                     
                        hydina
                        králiky
                        lososovité
                     
                     
                        –
                     
                     
                        –
                     
                     
                        15
                     
                     
                        
                                    1.
                                 
                                 
                                    Doplnková látka sa pridáva do krmiva vo forme premixu.
                                 
                              
                                    2.
                                 
                                 
                                    V návode na použitie doplnkovej látky a premixov sa musia uvádzať podmienky skladovania a stabilita pri tepelnom ošetrení.
                                 
                              
                                    3.
                                 
                                 
                                    Zmes lisovaného mandarínkového éterického oleja s inými rastlinnými doplnkovými látkami sa povoľuje za predpokladu, že množstvá perillaldehydu v kŕmnych surovinách a kŕmnych zmesiach sú nižšie ako množstvo po použití jednej doplnkovej látky na maximálnej alebo odporúčanej úrovni pre daný druh alebo kategóriu zvierat.
                                 
                              
                                    4.
                                 
                                 
                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri vdychovaní, kontakte s pokožkou alebo očami. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu kože a očí a ochrannej dýchacej masky.
                                 
                              
                     
                        20. marca 2032
                     
                  
                        ošípané
                     
                     
                        –
                     
                     
                        –
                     
                     
                        33
                     
                  
                        prežúvavce
                     
                     
                        –
                     
                     
                        –
                     
                     
                        30
                     
                  
                        kone
                     
                     
                        –
                     
                     
                        –
                     
                     
                        40
                     
                  
               (1)  Prírodné zdroje aróm – správa č. 2 (2007).
            
               (2)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.